17 ഗ്രാമപഞ്ചായത്തുകളിലും 20 നഗരസഭാ വാര്ഡുകളിലും കര്ശന നിയന്ത്രണങ്ങള് പത്തനംതിട്ട: പ്രതിവാര രോഗബാധ ജനസംഖ്യ അനുപാതത്തിന്റെ ഡബ്ല്യൂ.ഐ.പി.ആര്വീക്കിലി ഇന്ഫെക്ഷന് പോപ്പുലേഷന് റേഷ്യോ അടിസ്ഥാനത്തില് പത്തനംതിട്ട ജില്ലയിലെ 17 ഗ്രാമപഞ്ചായത്തുകളിലും 20 നഗരസഭാ വാര്ഡുകളിലും കര്ശന ലോക്ക്ഡൗണ് നിയന്ത്രണങ്ങള് ഏര്പ്പെടുത്തി കലക്ടറും ജില്ലാ ദുരന്തനിവാരണ അതോറിറ്റി ചെയര്പേഴ്സണുമായ ഡോ. ദിവ്യ എസ്. അയ്യര് ഉത്തരവായി.തണ്ണിത്തോട്, മെഴുവേലി, ആറന്മുള, കോന്നി, ചെന്നീര്ക്കര, വള്ളിക്കോട്, പ്രമാടം, കൊറ്റനാട്, വടശേരിക്കര, നാരങ്ങാനം, ഓമല്ലൂര്, ഏറത്ത്, കൊടുമണ്, ഇലന്തൂര്, അയിരൂര്, കോയിപ്രം, കുളനട എന്നീ ഗ്രാമപഞ്ചായത്തുകളിലും പന്തളം നഗരസഭയിലെ വാര്ഡ് 12, 32, പത്തനംതിട്ട നഗരസഭയിലെ വാര്ഡ് 2, 4, 8, 11, 15, 16, 20, 26, 27, അടൂര് നഗരസഭയിലെ വാര്ഡ് 4, 5, 21, 23, 25, തിരുവല്ല നഗരസഭയിലെ വാര്ഡ് 2, 11, 23, 27 എന്നിവിടങ്ങളിലുമാണ് പ്രത്യേക കര്ശന ലോക്ക്ഡൗണ് നിയന്ത്രണങ്ങള് ഏര്പ്പെടുത്തിയിരിക്കുന്നത്. ഈ പ്രദേശങ്ങളില് പ്രതിവാര രോഗബാധ ജനസംഖ്യ അനുപാതം ഡബ്ല്യൂ.ഐ.പി.ആര് ഏഴ് ശതമാനത്തിന് മുകളിലാണ്. ഈ വാര്ഡുകളില് അവശ്യ സേവനങ്ങള് പൂര്ണമായും പ്രവര്ത്തിക്കും. അഖിലേന്ത്യാ ട്രേഡ് പരീക്ഷയ്ക്ക് പങ്കെടുക്കേണ്ട വിദ്യാര്ഥികള്ക്കായി പ്രാക്ടിക്കല് ക്ലാസ് നടത്തുന്നതിനായി ഐടിഐകള് തുറന്നു പ്രവര്ത്തിക്കാം. പുതിയ കണ്ടെയ്ന്മെന്റ് സോണുകള് പെരിങ്ങര ഗ്രാമപഞ്ചായത്ത് വാര്ഡ് 01 പലംപള്ളംപടി മുതല് കൊല്ലംകണ്ടത്തില് പടി വരെ പ്രദേശങ്ങളില് സെപ്റ്റംബര് അഞ്ചു വരെ കണ്ടെയ്ന്മെന്റ് സോണ് നിയന്ത്രണം.രോഗം സ്ഥിരീകരിച്ചവരുടെ പ്രാഥമിക സമ്ബര്ക്കപട്ടിക ഉയരുന്നതു കണക്കിലെടുത്ത് പത്തനംതിട്ട ജില്ലാ മെഡിക്കല് ഓഫീസറുടെ ആരോഗ്യം ശുപാര്ശ പ്രകാരമാണ് പുതിയ കണ്ടെയ്ന്മെന്റ് സോണുകള് പത്തനംതിട്ട ജില്ലാ ദുരന്തനിവാരണ അതോറിറ്റി ചെയര്മാന് കൂടിയായ ജില്ലാ കളക്ടര് ഡോ. ദിവ്യ എസ്. അയ്യര് പ്രഖ്യാപിച്ചത്. പ്രഖ്യാപിച്ചിട്ടുള്ള കണ്ടെയ്ന്മെന്റ് സോണ് നിയന്ത്രണങ്ങള് ദീര്ഘിപ്പിക്കാത്തപക്ഷം മറ്റൊരു ഉത്തരവ് കൂടാതെ നിയന്ത്രണങ്ങള് സെപ്റ്റംബര് അഞ്ചിന് അവസാനിക്കും. പ്രമാടം ഗ്രാമപഞ്ചായത്തില് അടിയന്തര യോഗം ചേരും കോന്നി : കോവിഡ് അതിവ്യാപനത്തെ തുടര്ന്ന് പ്രമാടം ഗ്രാമപഞ്ചായത്തില് അടിയന്തര യോഗം ചേരും. പത്തില് താഴെ മാത്രം പ്രതിദിന രോഗികള് ഉണ്ടായിരുന്ന പ്രമാടത്ത് കഴിഞ്ഞ ദിവസം രോഗ ബാധിതരുടെ എണ്ണം 64 ല് എത്തി. ഇതോടെ നിലവില് ചികിത്സയില് കഴിയുന്നവരുടെ എണ്ണം 307 ആയി ഉയര്ന്നു. ഭൂരിഭാഗം രോഗികളുടെ വീടുകളില് തന്നെയാണ് ചികിത്സയില് കഴിയുന്നത്. ഇവര് കൊവിഡ് നിയന്ത്രണങ്ങള് പാലിക്കാത്തതാണ് അതിതീവ്ര വ്യാപനത്തിന് കാരണമെന്നാണ് വിലയിരുത്തല്. ഗ്രാമപഞ്ചായത്ത് അടച്ചുപൂട്ടുന്നത് സംബന്ധിച്ച് ഉള്പ്പടെ ഇന്നത്തെ യോഗത്തില് തീരുമാനമെടുക്കും.കോവിഡ് അതിവ്യാപനത്തെ എട്ട് വാര്ഡുകളില് നിയന്ത്രണം കര്ശനമാക്കിയിട്ടുണ്ട്.മറൂര്, വെട്ടൂര്, കൈതക്കര, ഇളപ്പുപാറ, വകയാര് , എഴുമണ്, അന്തിച്ചന്ത , പൂങ്കാവ് വാര്ഡുകളിലാണ് നിയന്ത്രണങ്ങള് കര്ശനമാക്കിയത്. ലക്ഷംവീടുകളില് ഉള്പ്പടെ 19 വാര്ഡുകളിലും രോഗികളുടെ എണ്ണം കൂടുതാണ്. .കോവിഡ് വ്യാപനം മുന്നില് കണ്ട് പഞ്ചായത്തില് വാഹനങ്ങളില് അനൗണ്സ്മെന്റ് നടത്തി അടച്ചുപൂട്ടല് മുന്നറിപ്പ് നല്കിത്തുടങ്ങിയിട്ടുണ്ട്. 634 പേര്ക്ക് കോവിഡ് ജില്ലയില് ഇന്നലെ 634 പേര്ക്ക് കോവിഡ് 19 സ്ഥിരീകരിച്ചു.കോവിഡ് സ്ഥിരീകരിച്ചവരില് 634 പേര് സമ്ബര്ക്കത്തിലൂടെ രോഗം സ്ഥിരീകരിച്ചവരാണ്. ഇതില് സമ്ബര്ക്ക പശ്ചാത്തലം വ്യക്തമല്ലാത്ത രണ്ടു പേരുണ്ട്.ജില്ലയില് ഇതുവരെ 151746 പേര്ക്ക് രോഗം സ്ഥിരീകരിച്ചിട്ടുണ്ട്. ഇതില് 144174 പേര് സമ്ബര്ക്കം മൂലം കോവിഡ് സ്ഥിരീകരിച്ചവരാണ്. ഇന്നലെ ജില്ലയില് കോവിഡ് 19 ബാധിതരായ എട്ടു പേരുടെ മരണം റിപ്പോര്ട്ട് ചെയ്തു.ജില്ലയില് ഇന്നലെ 780 പേര് രോഗ മുക്തരായി. ആകെ രോഗ മുക്തരായവരുടെ എണ്ണം 140939 ആണ്. പത്തനംതിട്ട ജില്ലക്കാരായ 9874 പേര് രോഗികളായിട്ടുണ്ട്. ഇതില് 9675 പേര് ജില്ലയിലും 199 പേര് ജില്ലയ്ക്ക് പുറത്തും ചികിത്സയിലാണ്. ജില്ലയില് ആകെ 18821 പേര് നിരീക്ഷണത്തില് ഉണ്ട്.